దాసరి నారాయణరావు చనిపోయారా? అప్పుడే వారమైందా?... మొన్న ఏదో ఫంక్షన్లో మాట్లాడినట్టే ఉంది. నిన్ననే పుట్టినరోజు జరుపుకున్నట్టుంది. జూబ్లీహిల్స్లో ఆయన ఇంట్లో కూర్చుని ఇంకా ఎవరి మధ్యనే సయోధ్య కుదురుస్తున్నట్టే ఉంది. దాసరి పోయారన్నమాట జీర్ణం కాకుండా ఉంది... మనకే ఇలా ఉంటే సినిమా పరిశ్రమకు ఎలా ఉంది? సినిమా వాళ్లు ఆయన్ని అంత తేలిగ్గా మర్చిపోగలరా... అంతా భ్రమలా ఉంది... ఇవి సామాన్యుల మనసుల్లోని మాటలు.నిజమే.. అంతా భ్రమగా ఉంది. మనిషి ఉన్నప్పుడు ఉన్న విలువ పోయిన తర్వాత ఉండదేమోనని భ్రమనే కలిగిస్తోంది. పరిశ్రమలో ఎవరు కన్నుమూసినా అదే రోజో, మరుసటి రోజో.. కనీసం మూడో రోజో అయినా సంతాప సభలను నిర్వహిస్తుంటారు. చనిపోయిన వ్యక్తిని బట్టి ఆయా అసోసియేషన్లో, యూనియన్లో ఈ కార్యక్రమాన్ని తలకెత్తుకుంటాయి. మరి దాసరి పరిస్థితి ఏంటి? ఆయన ఎవరు? సినిమా పరిశ్రమలో దశాబ్దాల తరబడి సుదీర్ఘ అనుభవం కలిగిన వ్యక్తి. మొన్నటికి, నేటికీ మధ్య నిన్నగా నిలిచిన వారధి. ఒకటి కాదు, రెండు కాదు.. ప్రతి  రోజూ మూడు యూనిట్లతో మూడు షిఫ్ట్లు పనిచేసి ఎంతో మందికి అన్నం పెట్టిన సాంకేతిక నిపుణుడు. ఆయనలో రచయిత.. నటుడు.. నిర్మాత, డిస్ర్టిబ్యూటర్, ఎగ్జిబిటర్ ఉన్నారు. ‘నేను అందరివాడిని’ అని చాలా సార్లు చెప్పుకున్నారు దాసరి.  ఇప్పుడు అందరివాడిని అనే భావనే ఆయనకు అచ్చొచ్చినట్టు లేదనే వాదన బలంగా వినిపిస్తోంది. ఏ కొందరివాడో అయితే ‘మనం కాకపోతే ఇంకెవరు చేస్తారు.. మనం సంస్మరణ సభను నిర్వహించి తీరాల్సిందే’ అని ఆ కొందరూ భుజాన వేసుకుని ముందుకు నడిచేవారేమో... కానీ ఇప్పటిదాకా ఆయనకు సంతాప సభ పెట్టే తీరిక, ఓపిక ఏ సినిమా సంఘానికి ఉన్నట్లు లేదు. ఎందుకీ నిర్లక్ష్యం?పరిశ్రమలో ఎవరికి ఏ సమస్య వచ్చినా, పరిశ్రమకి ఏ  సంక్షోభం వచ్చినా అందరికీ గుర్తొచ్చేది ‘గురువుగారు’. విలేకరులతో మాట్లాడిన సందర్భాల్లోనూ ఆయా అసోసియేషన్ల ప్రతినిధులు చివరిగా చెప్పే మాట.. ‘ఒకసారి గురువుగారితోనూ చర్చించి, నిర్ణయం తీసుకుంటాం’ అని. అదే ఒరవడికి అలవాటైన వాళ్లకు ఇప్పుడు ఎవరితో చర్చించి నిర్ణయించాలో పాలుపోయినట్టు లేదు. అందుకే ఎవరికి వారు కిమ్మనకుండా ఉన్నట్టున్నారు. ఎంతో మంది నటీనటులు, ఎంతో మంది టెక్నీషియన్లు ఆయన సినిమాల ద్వారానే పరిశ్రమకు పరిచయమయ్యారుగా.. మరి అలాంటప్పుడు వారందరూ ఇప్పుడేమయ్యారు. పెద్దవారై, పేరు ప్రఖ్యాతులు సంపాదించుకుని తమ పనుల్లో తలమునకలయ్యారా? కడసారి చూపుకు కూడా రాలేకపోయారా?.. చిన్నా, పెద్ద తేడా లేకుండా ‘సమస్య’ అనే పదం వినగానే దాసరి పాదాలపై వాలిన ఆ పక్షులన్నీ తమ గూళ్లు విడిచి కాటిదాకా కడసారి సాగనంపలేకపోయాయా? ‘గురువు’ లేని లోటు... ‘మా ఫంక్షన్కి రండి’ అని ఎవరు ఆహ్వానించినా వెళ్లి ఆశీర్వదించే దాసరికి ఇవాళ కనీసం సంతాప సభ పెట్టే పెద్దలు పరిశ్రమలో కరవయ్యారు. పరిశ్రమలోని మంచీచెడులను గురించి దాసరి నిర్భయంగా నిలదేసేవారు. ఆయన బతికుండీ... ఇంకెవరైనా సినీ పెద్ద కళ్లుమూసి ఇలా సంతాపసభకు కూడా నోచుకోకపోయి ఉన్నట్టయితే ఆయన ముమ్మాటికీ ఓర్చుకునేవారు కాదు.. చోద్యం చూస్తూ ఉండేవారు కాదు. మనస్ఫూర్తిగా వారి గురించి మాట్లాడి, ప్రశంసించి.. భావి తరాలకు మంచీ చెడులు చెప్పేవారు. వీలైతే నాలుగు అక్షింతలు వేసి నవతరాన్ని దిద్దుబాటు చేయడానికి ప్రయత్నించేవారు. ఇంట్లో అమ్మ లేని లోటు స్పష్టంగా కనిపించినట్టే, ఇప్పుడు పరిశ్రమలో ‘దాసరి’లాంటి పెద్దదిక్కు లేని లోటు సుస్పష్టమవుతోంది. పొరుగువారికి పట్టదా?..ఇరుగుపొరుగువారిని కలుపుకొని పోయే విశాల మనస్తత్వం దాసరి సొంతం. డబ్బింగ్ సినిమాల వల్ల చిన్న సినిమాలకు ఇబ్బంది కలుగుతున్న మాట వాస్తవమే అని పలు మార్లు ఆయన చెప్పిన సంగతి తెలిసిందే. ఆ విషయాన్ని ఎంత నిర్మొహమాటంగా చెప్పేవారో... పొరుగు కథానాయకుల చిత్రాలకు మన దగ్గర ఏవైనా ఇబ్బందులు తలెత్తినప్పుడు అంతే హుందాగా ముందుండి పరిష్కరించేవారు. కానీ చెన్నై నుంచి హైదరాబాద్కు రావడానికి తమిళ నటీనటులకూ, పెద్దలకూ తీరిక లేకుండా పోయింది. తమిళం మాట సరే.. తెలుగు నాట సినీ సీమలోని పలు యూనియన్లకు సంబంధించిన బిల్డింగులను పసిపిల్లాడి మనస్తత్వంతో ముందుకెళ్లి ప్రారంభించిన మహామనిషి కోసం పట్టుమని పది నిమిషాలు కేటాయించలేనంత బిజీల్లో జనాలున్నారని అర్థమవుతోంది. ఇప్పటికైనా పరిశ్రమ మేల్కొనాల్సిన ఆవశ్యకత ఎంతైనా ఉంది. ఎవరో వచ్చేవరకు.. ఏదో చేసేవరకు ఆగకుండా.. ఆగమేఘాల మీద దర్శకరత్నను సంస్మరించుకోవాల్సిన అవసరం ఎంతైనా ఉంది. సినీ సీమ నిఘంటువులో కృతజ్ఞత అనే పదం ఇంకా మిగిలే ఉందని నిరూపించుకోవాల్సి ఉంది.పెద్దకర్మలోనే..‘‘దాసరిగారు చనిపోయినప్పుడు సినీ ప్రముఖులు చాలా వరకు ఇక్కడ లేరు. అందరూ నాతో ఫోనుల్లో మాట్లాడారు. సంతాప సభను భారీగా నిర్వహిద్దామని చెప్పారు. ఆయన కుటుంబ సభ్యులు దశదిన కర్మను నిర్వహిస్తున్న ప్రాంగణంలోనే ఈ సంతాప సభను కూడా నిర్వహిస్తాం. ఈ నెల 11న ఇమేజ్ గార్డెన్స్లో జరిగే ఈ కార్యక్రమానికి పెద్ద ఎత్తున జనాలు హాజరవుతారు. వారందరి సమక్షంలో ఈ సంతాప సభను నిర్వహిస్తాం. - సి.కల్యాణ్, తెలుగు ఫిల్మ్  ఛాంబర్ అధ్యక్షుడుభారీగా  చేయాలని..దాసరిగారు కన్నుమూసినప్పుడు తెలుగు పరిశ్రమకు చెందిన చాలా మంది విదేశాల్లో ఉన్నారు. వారంతా ఇంకా ఇక్కడికి రాలేదు. వాళ్లు వచ్చాక అందరినీ సంప్రతించి, ఓ తారీఖు అనుకుని భారీగా సంతాప సభను నిర్వహిస్తాం. ఎవరో చిన్నా, చితకా మనిషికి చేసినట్టు దాసరిగారికి సింపుల్గా సంతాపసభ పెట్టడం సరికాదనిపించింది. అందుకే అందరి కోసం ఆగాం.. ఎప్పుడు నిర్వహిస్తామనే విషయాన్ని త్వరలోనే ప్రకటిస్తాం. - బూరుగుపల్లి శివరామకృష్ణ, నిర్మాతల మండలి అధ్యక్షుడుఎవరొస్తున్నారు..?సంతాప సభలకు హాజరయ్యే వారి సంఖ్య తగ్గిపోయింది. ఆ మధ్య కూడా ఒకట్రెండు సంతాప సభలను నిర్వహించి అభాసుపాలయ్యాం. పరిశ్రమలో స్వార్థం పాళ్లు పెరుగుతున్నాయి... ‘నాకేంటి?.. నేనుందుకు రావాలి’ అనే ధోరణి పెరుగుతోంది. ఈ మధ్య శర్మగారు చనిపోయినప్పుడుగానీ, భారతం రాజుగారు పోయినప్పుడుగానీ పరిశ్రమ నుంచి ఎవరూ రాలేదు. అంతెందుకు దాసరిగారి అంతిమ సంస్కారానికి ఆయన పరిచయం చేసిన వారే గైర్హాజరయ్యారు. ఈ విష సంస్కృతికి చరమగీతం పాడాలి? నాకేంటనే ఆలోచనా ధోరణిని పక్కనపెట్టాలి.  - శివాజీరాజా, ‘మా’ అధ్యక్షుడుపెద్ద కర్మ ఇమేజ్ గార్డెన్స్లో..మే 30న పరమపదించిన దర్శకరత్న దాసరి నారాయణరావు పెదకర్మ జూన్ 11న నిర్వహించనున్నట్లు ఆయన సోదరుడు వెంకటేశ్వరరావు, దాసరి కుమారులు ప్రభు, అరుణ్కుమార్, అల్లుడు రఘునాథ్బాబు ప్రకటించారు. ఆదివారం ఉదయం 11 గంటల సమయంలో హైదరాబాద్లోని మాదాపూర్ ఇమేజ్ గార్డెన్స్లో ఈ కార్యక్రమం జరగనుందని వారు తెలిపారు.
dasari narayanarao chanipoyara? appude vaaramaindaa?... monna edho functionlo matladinatte undi. ninnane puttinaroju jarupukunnattundi. jublihilslo aayana intlo kuurchuni inka evari madhyane sayodhya kudurustunnatte undi. dasari poyarannamata jeernam kakunda undi... manake ilaa unte sinima parisramaku ela undi? sinima vaallu aayanni anta teliggaa marchipogalara... antaa bhramala undi... ivi saamaanyula manasulloni maatalu.nijame.. antaa bhramagaa undi. manishi unnappudu unna viluva poyina tarvaata undademonani bhramane kaligistondi. parisramalo evaru kannumusina adhe rojo, marusati rojo.. kaneesam moodo rojo aina santaapa sabhalanu nirvahistuntaaru. chanipoyina vyaktini batti aayaa asosiationlo, unionlo ee kaaryakramaanni talakettukuntaayi. mari dasari paristhiti enti? aayana evaru? sinima parisramalo dasaabdaala tarabadi sudeergha anubhavam kaligina vyakti. monnatiki, netiki madhya ninnagaa nilichina vaaradhi. okati kaadu, rendu kaadu.. prati  roojoo moodu unitlatho moodu shiftlu panichesi entho mandiki annam pettina saanketika nipunudu. aayanalo rachayita.. natudu.. nirmaata, disrtibuter, egjibiter unnaaru. ‘nenu andarivaadini’ ani chala saarlu cheppukunnaru dasari.  ippudu andarivaadini ane bhavane aayanaku achochunattu ledane vaadana balangaa vinipistondi. e kondarivado ayithe ‘manam kakapothe inkevaru chestaaru.. manam samsmarana sabhanu nirvahinchi teeralsinde’ ani aa kondaruu bhujana vesukuni munduku nadichevaremo... cony ippatidaka aayanaku santaapa sabha pette teerika, opika e sinima sanghaaniki unnatlu ledu. endukee nirlakshyam?parisramalo evariki e samasya vachina, parisramaki e  sankshobham vachina andarikee gurtochedi ‘guruvugaaru’. vilekarulatho matladina sandarbhaalloonuu aayaa asosiationla pratinidhulu chivarigaa cheppe maata.. ‘okasari guruvugaaritoonuu charchinchi, nirnayam teesukuntam’ ani. adhe oravadiki alavaataina vaallaku ippudu evaritho charchinchi nirnayinchaalo palupoyinattu ledu. anduke evariki vaaru kimmanakunda unnattunnaru. entho mandi nateenatulu, entho mandi techneasianlu aayana cinimala dwarane parisramaku parichayamayyaarugaa.. mari alantappudu vaarandaruu ippudemayyaaru. peddavaarai, paeru prakhyaatulu sampaadinchukuni tama panullo talamunakalayyara? kadasari chuupuku kuudaa ralekapoyara?.. chinna, pedda teda lekunda ‘samasya’ ane padam vinagaane dasari paadaalapai vaalina aa pakshulannee tama goollu vidichi katidaka kadasari saganampalekapoyaya? ‘guruvu’ laeni lotu... ‘maa functionki randi’ ani evaru aahvaaninchinaa velli aasiirvadimche dasariki ivaala kaneesam santaapa sabha pette peddalu parisramalo karavayyaru. parisramalooni mancheechedulanu gurinchi dasari nirbhayamgaa niladesevaaru. aayana batikundi... inkevarainaa cinee pedda kallumusi ilaa santaapasabhaku kuudaa nochukokapoyi unnattayithe aayana mummatiki orchukunevaaru kaadu.. chodyam chustuu undevaaru kaadu. manasphoorthigaa vaari gurinchi matladi, prasamsinchi.. bhavi taraalaku manchi chedulu cheppevaaru. veelaithe naalugu akshintalu vesi navataraanni diddubaatu cheyadaaniki prayatninchevaaru. intlo amma laeni lotu spashtamgaa kanipinchinatte, ippudu parisramalo ‘dasari’lanti peddadikku laeni lotu suspashtamavutondi. poruguvaariki pattada?..iruguporuguvaarini kalupukoni poye visaala manastatvam dasari sontam. dabbing cinimala valla chinna sinimaalaku ibbandi kalugutunna maata vastavame ani palu maarlu aayana cheppina sangati telisinde. aa vishayaanni entha nirmohamaatamgaa cheppevaro... porugu kathaanaayakula chitraalaku mana daggara evaina ibbandulu talettinappudu anthe hundaagaa mundundi parishkarinchevaaru. cony chennai nunchi hyderabadku raavadaaniki tamila nateenatulakuu, peddalakuu teerika lekunda poyindi. tamilam maata sare.. telugu naata cinee seemaloni palu uniyanlaku sambandhinchina bildingulanu pasipilladi manastatvamto mundukelli praarambhinchina mahamanishi kosam pattumani padi nimishaalu ketayinchalenanta bijiillo janaalunnaarani ardhamavutondi. ippatikaina parisrama melkonalsina aavasyakata entainaa undi. evaro vachevaraku.. edho chesevaraku agakunda.. aagameghaala meeda darsakaratnanu samsmarinchukovalsina avasaram entainaa undi. cinee seema nighantuvulo krutagnata ane padam inka migile undani niroopinchukovalsi undi.peddakarmalone..‘‘daasarigaaru chanipoyinappudu cinee pramukhulu chala varaku ikkada leru. andaruu naatho phonullo matladaru. santaapa sabhanu bhariga nirvahiddaamani cheppaaru. aayana kutumba sabhyulu dasadina karmanu nirvahistunna praanganamlone ee santaapa sabhanu kuudaa nirvahistam. ee nela 11na image gardenslo jarige ee kaaryakramaaniki pedda ettuna janaalu haajaravutaaru. vaarandari samakshamlo ee santaapa sabhanu nirvahistam. - si.kalyan, telugu fillm  chambar adhyakshudubhaariigaa  cheyalani..daasarigaaru kannumusinappudu telugu parisramaku chendina chala mandi videsaallo unnaaru. vaarantaa inka ikkadiki raledu. vaallu vachaka andarinee sampratinchi, oo taareekhu anukuni bhariga santaapa sabhanu nirvahistam. evaro chinna, chitaka manishiki chesinattu daasarigaariki simpulga santapasabha pettadam sarikaadanipinchindi. anduke andari kosam aagaam.. eppudu nirvahistaamane vishayaanni twaralone prakatistam. - boorugupalli sivaramakrishna, nirmaatala mandali adhyakshuduevarosthuna..?santaapa sabhalaku haajarayye vaari sankhya taggipoyindi. aa madhya kuudaa okatrendu santaapa sabhalanu nirvahinchi abhasupalayyam. parisramalo swaartham paallu perugutunnaayi... ‘nakenti?.. nenunduku ravali’ ane dhorani perugutondi. ee madhya sarmagaaru chanipoyinappudugaanii, bhaaratam rajugaru poyinappudugaanii parisrama nunchi evaruu raledu. antenduku daasarigaari antima samskaaraaniki aayana parichayam chesina vaare gairhajarayyaru. ee visha samskrutiki charamageetam padali? nakentane alochana dhoranini pakkanapettaali.  - sivajiraja, ‘maa’ adhyakshudupedda karma image gardenslo..mee 30na paramapadinchina darsakaratna dasari narayanarao pedakarma joon 11na nirvahinchanunnatlu aayana sodarudu venkateswararao, dasari kumaarulu prabhu, arunkumar, alludu raghunathbabu prakatinchaaru. aadivaaram udayam 11 gantala samayamlo hyderabadloni madapur image gardenslo ee kaaryakramam jaraganundani vaaru telipaaru.